钦定古今图书集成/明伦汇编/宫闱典/第072卷 > 《谏太子承乾引突厥达哥友入宫内启》
## 钦定古今图书集成/明伦汇编/宫闱典/第072卷 > 《谏太子承乾引突厥达哥友入宫内启》

前人

臣闻上天盖高，日月以光其德；明君至圣，辅佐以赞
其功。是以周诵升储，见匡毛毕；汉盈居震，取资黄绮周公抗法于伯禽，贾生陈事于文帝，莫不殷勤于端
士，恳切于正人。昔邓禹名臣，方授审谕之任；疏受宿
望，始除辅导之官。历代贤君，莫不丁宁于太子者。良
以地膺上嗣，位处副君，善则率土霑其恩，恶则海内
罹其祸。近闻仆寺司驭，爰及驾士兽医，始自春初，迄
兹夏杪，恒居内役，不放分番。或家有尊亲，阙于温凊；
或室有幼稚，绝于抚养。春则废其耕垦，夏有妨其播
植，事乖存育，人有怨嗟。愿崇儒敬业，访道稽疑，则品
物增辉，怀生欣忭。今《司经》见无学士，供奉未有侍读。
伏望因时视膳，奏请置人。所冀讲席“谈筵，务尽忠规
之道；披文摘句，方资审谕之勤。”臣又闻臣之事主，必
尽诚悫；君之进贤，务求忠谠。伏惟殿下养德储闱，理
以端静为务；恭膺守器，必以学业为先。经所以立行
修身，史所以谙识成败。《雅诰》既习，忠孝乃成；《传记》方
通，安危斯辨。知父子君臣之道，识古今鉴戒之规。经
史为先，斯乃急务。至“于工巧造作，僚吏直司，实为末
事，无足劳虑。臣以庸贱，献替是司，臣而不言，负谴圣
明，言而获罪，是所甘心。伏愿留意《经书》，简略细事，一
蒙采纳，万殒无辞。乞降储明，俯矜狂瞽。”